CELEX: 32007D0876
Language: hu
Date: 2007-12-19 00:00:00
Title: 2007/876/EK: A Bizottság határozata ( 2007. december 19. ) a 2007/25/EK határozatnak az alkalmazási időszak kiterjesztése tekintetében történő módosításáról (az értesítés a C(2007) 6395. számú dokumentummal történt) (EGT-vonatkozású szöveg)

28.12.2007   
            
            
               HU
            
            
               Az Európai Unió Hivatalos Lapja
            
            
               L 344/50
            
         
      A BIZOTTSÁG HATÁROZATA
   
   (2007. december 19.)
   a 2007/25/EK határozatnak az alkalmazási időszak kiterjesztése tekintetében történő módosításáról
   (az értesítés a C(2007) 6395. számú dokumentummal történt)
   (EGT-vonatkozású szöveg)
   (2007/876/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 18. cikkére,
   mivel:
   
               (1)
            
            
               A nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról szóló, 2006. december 22-i 2007/25/EK bizottsági határozatot (2)2007. december 31-ig kell alkalmazni.
            
         
               (2)
            
            
               A Nemzetközi Állatjárványügyi Hivatal (OIE) bizonyos tagállamaiban azonban még mindig rendszeresen mutatnak ki nagy patogenitású H5N1 madárinfluenza vírustörzs által okozott madárinfluenza-kitöréseket. A betegséget tehát még nem szorították vissza. Emellett világszerte továbbra is előfordulnak a fertőzött madarakkal való szoros kapcsolat okozta emberi megbetegedések, sőt halálesetek is.
            
         
               (3)
            
            
               Annak érdekében, hogy megelőzhető legyen a madárinfluenzának a kedvtelésből tartott madarak harmadik országból a Közösség területére való behozatala általi elterjedése, helyénvaló 2008. december 31-ig meghosszabbítani a 2007/25/EK határozat alkalmazási időszakát.
            
         
               (4)
            
            
               A 2007/25/EK határozatot ezért a fentieknek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/25/EK határozat 6. cikkében a „2007. december 31-ig” időpont helyébe a „2008. december 31-ig” időpont lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. december 19-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 146., 2003.6.13., 1. o. A legutóbb a 245/2007/EK rendelettel (HL L 73., 2007.3.13., 9. o.) módosított rendelet.
   
      (2)  HL L 8., 2007.1.13., 29. o.